CELEX: 32019D0513
Language: lv
Date: 2019-03-26 00:00:00
Title: Komisijas Lēmums (ES) 2019/513 (2019. gada 26. marts) par Eiropas aizsardzības rūpniecības attīstības programmas drošības regulējumu

27.3.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 85/43
               
            
         KOMISIJAS LĒMUMS (ES) 2019/513
         (2019. gada 26. marts)
         par Eiropas aizsardzības rūpniecības attīstības programmas drošības regulējumu
         EIROPAS KOMISIJA,
         ņemot vērā Līgumu par Eiropas Savienības darbību un jo īpaši tā 249. pantu,
         tā kā:
         
                     (1)
                  
                  
                     Eiropas aizsardzības rūpniecības attīstības programma (1) (turpmāk “programma”) ir 2019. – 2020. gadam paredzēta programma, kas vērsta uz Eiropas Aizsardzības fonda spēju attīstības komponentu.
                  
               
                     (2)
                  
                  
                     Programmā ietvertās klasificētās informācijas apstrādei piemēro Komisijas Lēmumu (ES, Euratom) 2015/444 (2).
                  
               
                     (3)
                  
                  
                     Ņemot vērā programmas specifiku un dalībvalstu lomu tajā, dalībvalstis, kuru teritorijā saņēmēji veic uzņēmējdarbību, var klasificēt izstrādes darbības veikšanā radītu jaunu informāciju, šim nolūkam izveidojot drošības regulējumu pirms dotācijas nolīguma parakstīšanas,
                  
               IR PIEŅĒMUSI ŠO LĒMUMU.
         
            1. pants
            Informācijas klasifikācija
            
               1.   Programmas ietvaros dalībvalstis, kuru teritorijā saņēmēji veic uzņēmējdarbību, pieņem lēmumu par izstrādes darbības veikšanā radītas klasificētas jaunas informācijas autorību.
            
            
               2.   Šajā nolūkā minētās dalībvalstis var pieņemt lēmumu par īpašu drošības regulējumu ar darbību saistītas klasificētas informācijas aizsardzībai un apstrādei un par to informē Komisiju.
            
            
               3.   Šāds drošības regulējums neskar Komisijas iespēju piekļūt informācijai, kas nepieciešama darbības īstenošanai.
            
            
               4.   Ja minētās dalībvalstis nav ieviesušas šādu īpašu drošības regulējumu, Komisija izveido darbībai paredzētu drošības regulējumu saskaņā ar Lēmuma (ES, Euratom) 2015/444 noteikumiem.
            
            
               5.   Darbībai piemērojamais drošības regulējums ir jāievieš ne vēlāk kā pirms dotācijas nolīguma parakstīšanas.
            
         
         
            2. pants
            Stāšanās spēkā
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2019. gada 26. martā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  Izveidota ar Eiropas Parlamenta un Padomes 2018. gada 18. jūlija Regulu (ES) 2018/1092, ar ko izveido Eiropas aizsardzības rūpniecības attīstības programmu, lai atbalstītu Savienības aizsardzības rūpniecības konkurētspēju un inovētspēju (OV L 200, 7.8.2018., 30. lpp.).
         
            (2)  Komisijas 2015. gada 13. marta Lēmums (ES, Euratom) 2015/444 par drošības noteikumiem ES klasificētas informācijas aizsardzībai (OV L 72, 17.3.2015., 53. lpp.).